open-index/open-wikipedia-markdown huggingface dataset:
מיכאל שלי (סרט)

"**מיכאל שלי**" הוא סרט קולנוע ישראלי משנת 1975 בבימויו של דן וולמן עם עודד קוטלר ואפרת לביא בתפקידים הראשיים.

בסרט משתתף גם מוטי ארבל שהתפרסם בהופעתו כ"אלטמן הקטן" בסרט "מציצים".

התסריט הוא של אסתר מור ודן וולמן והוא מבוסס על הספר "מיכאל שלי" מאת עמוס עוז. צילומי הסרט נערכו באפריל-יוני 1974 בירושלים. הקרנת הבכורה של הסרט נערכה בקולנוע גורדון בתל אביב, באוגוסט 1975.

דן וולמן היה מועמד לפרס הסרט הטוב ביותר בפסטיבל הסרטים בשיקגו, 1975. הסרט זכה בשלושה פרסי כינור דוד.

## תקציר העלילה
ירושלים 1950, בניין טרה סנטה בו שוכנת האוניברסיטה העברית. חנה (אפרת לביא) היא סטודנטית לספרות עברית. היא מועדת במדרגות, ומיכאל גונן (עודד קוטלר), סטודנט לגאולוגיה, תומך בה וכך מתחילה ידידותם.

חנה היא בחורה שקטה ומופנמת. היא מפרנסת את עצמה כעוזרת גננת. חנה מתגעגעת לתקופה לפני המלחמה בו שיחקה עם ילדים תאומים ערבים משכונת קטמון. מיכאל הוא בחור נאה ושקט המרוכז בלימודי גאולוגיה. יחסיהם מתהדקים, חנה נכנסת להיריון ונענית לבקשתו של מיכאל להתחתן.

גניה, דודתו של מיכאל, מנסה לשכנע אותה לדחות את הנישואים אך ללא הצלחה. הם שוכרים דירה בשכונה של קשי יום. מיכאל שקוע במחקריו וחנה משועממת ודיכאונית. היא מתבוננת בהתקפי הטירוף של שכנתה דובה (אולגה שפנדורף) ומרגישה כאילו גם היא על סף טירוף.

נולד להם בן בשם יאיר אך זה לא מועיל למצב רוחה של חנה. חיי המין שלה עם מיכאל הם דלים והיא חולמת כל הזמן על יחסי מין עם תאומים ערבים. לא אכפת לה שמיכאל נמשך אל הסטודנטית שלו ירדנה (אירית מאירי).

חנה נותנת שיעורים בספרות לבן השכנים, יורם (מוטי מזרחי-ארבל). יורם הוא נער מתבגר ומבטים אירוטיים נמשכים בינו לחנה אך לא מתממשים. לבסוף הוא עוזב את השכונה עם משפחתו וחנה מתבוננת בו במבט של געגועים.

חנה מרגישה שחייה משעממים וכל יום דומה לקודמו. היא מטיחה זאת בפני מיכאל אך הוא אינו מתרגש.

## שחקנים

## קישורים חיצוניים

* היו סרטים - מיכאל שלי, באתר יוטיוב
* 
## הערות שוליים

קטגוריה:סרטי 1975
קטגוריה:סרטי דן וולמן
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטים על פי ספרי עמוס עוז
קטגוריה:האוניברסיטה העברית בירושלים בקולנוע
קטגוריה:ירושלים בקולנוע
קטגוריה:סרטים ישראליים משנת 1975
פיקוס טינקטוריה

**פיקוס טינקטוריה** (שם מדעי: *Ficus tinctoria*; מכונה גם **dye fig** או **humped fig**) הוא עץ אפיפיט חלקי, והוא אחד המינים המכונים "תאנה חונקת".

תפוצת העץ היא ביבשת אסיה, בעיקר באוסטרליה, מלזיה והאיים הדרומיים באוקיינוס השקט.

העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקב.

לעץ בדרך כלל יש עלווה חלקה וירוקה. הוא צומח רבות ליד או מעל סלעים, ועליו הם סגלגלים וא-סימטריים. פריו של הפיקוס הוא בצבע חום-חלודה, ומפיקים ממנו צבע טבעי לצביעת בגדים מסורתיים באיי אוקיאניה ובאינדונזיה. העץ משמש לעיתים גם כמרכיב ברפואה טבעית אצל המקומיים, והוא נמצא בסכנת הכחדה מקומית.

## קישורים חיצוניים

## הערות שוליים

קטגוריה:צמחים שתוארו ב-1786
קטגוריה:טקסונים שתוארו בידי גאורג פורסטר
טינקטוריה
אסלאם בארצות הברית

ממוזער|אוכלוסייה מוסלמית באחוזים לפי מדינות (2020)
אסלאם היא הדת השלישית בגודלה בארצות הברית, אחרי נצרות ויהדות, ובעלת קצב הגדילה המהיר ביותר. מחקר שפורסם בשנת 2017 העריך כי מספרם עומד על 3.45 מיליון, שהיו אז כ 1.1% אחוז מכלל אוכלוסיית ארצות הברית. בשנת 2020 פורסם מחקר המראה כי האוכלוסייה המוסלמית גדלה ל-4.45 מיליון, שהם 1.3% מאוכלוסיית ארצות הברית.

על פי מכון פו, כ-25% מהמוסלמים בארצות הברית הם מומרים, ממוצאים שונים. מחקר של המכון למדיניות סוציאלית (Institute for Social Policy) קבע כי: "מוסלמים אמריקאים הם הקבוצה הדתית היחידה, אשר אין בה גזע המהווה רוב ברור, עם 25% שחורים, 24% לבנים, 18% אסיאתיים, 18% ערבים, 7% מעורבים ו-5% היספאנים.

מעל 50% מהמוסלמים בארצות הברית לא נולדו בה, וכ-86% הם אזרחים. רבים מהמוסלמים (כ-25%) הם אמריקאים ממוצא אפריקאי שהמירו דתם לאסלאם בערים הגדולות בעשורים האחרונים והשפעתם ניכרת בז'אנר פופולרי של היפ-הופ עם אלמנטים אסלאמיים.

משנות ה-1880 ועד 1914 היגרו אלפים בודדים של מוסלמים לארצות הברית מהאימפריה העות'מאנית והאימפריה המוגולית. במאה ה-20 חלה עלייה דרמטית במספרם של המוסלמים גם עקב שעור ילודה גבוה, אך בעיקר מוסלמים שהיגרו ממדינות ערביות ומזרח-אסייתיות. מעל 70% הם מהגרים או בני מהגרים.

בשנת 2005 כ-96,000 מהגרים ממדינות מוסלמיות הפכו לתושבי קבע חוקיים בארצות הברית, יותר מאשר שני העשורים שקדמו לשנה זו. מאז, במשך מספר שנים נשמרה המגמה ואף עלתה, כאשר בשנת 2009 אושרו כ-115,000 מוסלמים כתושבים קבועים.

## ראו גם
* אומת האסלאם - תנועה אפרו-אמריקנית בעלת מאפיינים אסלאמיים
* מסגד מרים - מרכז ארגון אומת האסלאם

## קישורים חיצוניים

* 

## הערות שוליים

*
קטגוריה:אסלאם לפי מדינה
קטגוריה:אמריקה הצפונית: אסלאם
Red Apollo

**רד אפולו** (באנגלית: **Red Apollo**; מוכרת גם בשם הקיצור: **APT10**) היא קבוצת תקיפה סינית המבצעת פעולות סייבר התקפיות נגד יפן, הודו, ארצות הברית וגורמים מערביים.

פעילותם ומיקומם של חברי הקבוצה הוא בעיר הנמל הצפון-מזרחית טיינג'ין.

התקפותיה של הקבוצה מתמקדות נגד חברות מסחריות מתחום התעופה, ההנדסה והטלקום על מנת לרגל ולגנוב קניין רוחני על פי ה-FBI, פועלת תחת משרד ההגנה הסיני משנת 2006.

מלבד השם הרשמי, חברות אבטחת מידע נתנו לקבוצה שמות נוספים כגון: Stone Panda ,MenuPass (ניתן על ידי Fireeye) Potassium (ניתן על ידי Microsoft).

## היסטוריה
בשנת 2009, חשפה חברת FireEye, פעילות התקפית של הקבוצה ומספר שיטות בהן היא משתמשת אך סיווגה את פעילותה כנמוכה.

בין שנת 2014 ל-2017, ביצעה הקבוצה סדרה של פעולות סייבר התקפיות נגד חברות ממשלתיות ומסחריות מתחום התרופות, האנרגיה וטלקומוניקציה מ-17 מדינות שונות, קמפיין התקיפה זכה לשם Cloud Hopper.

בשנת 2016, הדליפה הקבוצה פרטים של כ-130 אלף אנשי חיל הים האמריקאי.

בשנת 2018, תקפה הקבוצה מוסדות ממשלתיים וארגונים פרטיים בפיליפינים.

בשנת 2019, תקפה הקבוצה מספר חברות מסחריות ביפן.

בשנת 2021, תקפה הקבוצה את חברת Serum Institute of India.

## ראו גם

* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם

## קישורים חיצוניים

* קבוצת התקיפה APT10 פעלה באמצעות תקיפת שרשרת האספקה, באתר מערך הסייבר הלאומי
*מידע על קבוצת Red Apollo, באתר Omegaton.com

## הערות שוליים

קטגוריה:קבוצות האקרים סיניות
קטגוריה:לוחמה קיברנטית
אורי גוטהלף

**אורי גוטהלף** (נולד ב-19 בנובמבר 1935) הוא כדורסלן עבר ישראלי ששיחק בהפועל תל אביב ובאס"א תל אביב. לאחר פרישתו עבד במשך כ-40 שנה עבד כמורה למתמטיקה בתיכון עירוני ד'.

## ביוגרפיה
גוטהלף נולד בקיבוץ עין החורש. אביו, יהודה גוטהלף, היה העורך הראשי של העיתון "דבר". בשנת 1938 עבר עם משפחתו לתל אביב. למד בבית חינוך צפון ובתיכון חדש.

הצטרף לקבוצת הנוער של הפועל תל אביב בגיל 15. לאחר שנה עזב לטובת ענף השחייה. בהמשך התגייס לצה"ל ושירת בנח"ל. לאחר שחרורו מצה"ל החל לשחק שוב כדורסל במסגרת אס"א, ולאחר מכן חזר לשחק בהפועל תל אביב.

עונת 1957/1958 הייתה עונתו הראשונה של גוטהלף בקבוצה. באותה עונה, זכתה מכבי תל אביב באליפות, לאחר ששתי הקבוצות מתל אביב סיימו בשוויון בטבלת הליגה, אולם מכבי ניצחה בשובר שוויון: ניצחה את הפועל בדרבי בסיבוב הראשון 41–36, והפסידה בסיבוב השני רק 36–37. גוטהלף סיים את העונה עם ממוצע של 6.6 נקודות למשחק. גם בעונה הבאה, 1958/1959, סיימה הפועל סיימה כסגנית של מכבי. גוטהלף קלע בממוצע שלו עם 9.9 נקודות למשחק, והיה אחד השחקנים הבולטים בקבוצה.

עונת 1959/1960 הייתה עונת האליפות ההיסטורית של הפועל תל אביב, ששברה את ההגמוניה של מכבי תל אביב, עת סיימה ביתרון של שתי נקודות עליה. גוטהלף קלע בממוצע של 10.9 נקודות למשחק, והיה חלק מחמישיית הקבוצה יחד עם חיים חזן, ארז לוסטיג, עזרי לובושיץ וצבי לובצקי. בעונה הבאה היה שותף גוטהלף לאליפות שנייה ברציפות של הפועל תל אביב, בזכות הפרש סלים טוב יותר מזה של סגניתה מכבי. גוטהלף קלע בממוצע של 13.3 נקודות למשחק והיה מלך הסלים של הקבוצה.

בעונת 1961/1962, אחרי שתי אליפויות רצופות, כשלה הפועל בהגנה על התואר, וסיימה במקום השלישי בלבד, אחרי מכבי תל אביב והפועל חיפה. במהלך העונה קלע גוטהלף בממוצע 9.5 נקודות למשחק ב-19 משחקים. עם זאת, בעונה זו רשמה הפועל היסטוריה כאשר זכתה בגביע המדינה הראשון בתולדותיה, אחרי ניצחון בגמר על מכבי תל אביב. המשחק הדרמטי הגיע לשוויון 48-48, והוכרע על ידי ארז לוסטיג בסל ניצחון, 20 שניות לסוף, שקבע 48–50 להפועל. גוטהלף קלע 10 נקודות בגמר. בשתי העונות הבאות, 1962/1963 ו-1963/1964, לא זכתה הפועל תל אביב בתארים, וגוטהלף קלע בממוצע של 9.7 ו-4.9 נקודות למשחק בכל עונה בהתאמה. בשנים בהן שיחק בהפועל תל אביב (1957–1964) קלע 1,070 נקודות, והיה שותף לזכייה בשתי אליפויות וגביע המדינה אחד. המשחק שנחשב למשחקו הטוב ביותר היה נגד אלופת ברית המועצות, א.ס.ק. ריגה.

בעונת 1965/1966 הצטרף לאס"א תל אביב ששיחקה בליגה א', היא הליגה השנייה באותם ימים. בעונת 1966/1967 עלתה הקבוצה לליגה הבכירה, אולם סיימה במקום האחרון ונשרה חזרה לליגה השנייה, כאשר גוטהלף קולע בממוצע של 13.6 נקודות למשחק). בסיום העונה, בגיל 32, פרש גוטהלף מכדורסל מקצועני.

בשנת 1974 השתתף כשחקן כדורסל "ניצב" בסרט הישראלי עיניים גדולות.

בשנת 1966 קיבל תעודת הוראה. עבד כמורה במשך יותר מ-40 שנה וריכז את לימודי המתמטיקה בתיכון עירוני ד', נחשב למורה המפורסם ביותר בתיכוני תל אביב ולאחד מהמורים הנערצים והטובים ביותר בארץ בתחומו. היה לו סגנון הוראה ייחודי שהעמיד דורות של תלמידים מצטיינים. גם לאחר שפרש לגמלאות, המשיך ללמד מתמטיקה בתיכון אליאנס. בשנת 2014 הוענק לגוטהלף התואר "יקיר העיר תל אביב-יפו".

## קישורים חיצוניים
* פרופיל, באתר מנהלת הליגה בכדורסל

## הערות שוליים

קטגוריה:אנשי היישוב ילידי הארץ
קטגוריה:בוגרי בית החינוך ע"ש א"ד גורדון
קטגוריה:בוגרי תיכון חדש
קטגוריה:חברי גרעיני נח"ל
קטגוריה:כדורסלני הפועל תל אביב
קטגוריה:מורים למתמטיקה בישראל
קטגוריה:תל אביב-יפו: אישים
קטגוריה:יקירי תל אביב-יפו לשנת 2014
קטגוריה:ישראלים שנולדו ב-1935
דוונדה וייז

**דוונדה וייז** (באנגלית: **DeWanda Wise**; נולדה ב-30 במאי 1984) היא שחקנית אמריקאית. ידועה בעיקר בזכות גילום דמותה של נולה דרלינג בסדרה "לא יכולה בלי זה" של נטפליקס, המבוססת על סרט באותו שם.

## ביוגרפיה
נולדה בשם *דוונדה ג'קסון*, בעיר ג'סופ שבמרילנד להורים ממוצא אפרו-אמריקאי וגדלה בערים נוספות במדינה ביניהם; בולטימור, וודלון ולורל. 

כאשר למה ב"תיכון אתולטון" בעיירת קולומביה, רצתה להיות פסיכותרפיסטית אך לאחר שלקחה קורס בפסיכולוגיה החליטה שזה לא המקרה. וייז החלה לשחק במהלך שנתה השנייה בתיכון, כאשר במאי התיאטרון הציע לה תפקיד במחזה של בית הספר במקום ריתוק.  בשנת 2006 סיימה את לימודיה בבית הספר טיש לאומנויות של אוניברסיטת ניו יורק עם תואר ראשון באמנות יפה, בדרמה ובלימודים עירוניים. במהלך תקופת הלימודים, עבדה כעוזרת מתמחה וכסדרנית סחורה ברשת המזון טריידר ג'ו.

## קריירה
ווייז החלה את דרכה בהופעות קצרות בסדרות הטלוויזיה "חוק וסדר: כוונה פלילית", "חוק וסדר: מדור מיוחד", "האישה הטובה" ו"אימפריית הפשע". את הופעת הבכורה שלה בסרט עשתה בסרט הדרמה "במערבולת" משנת 2007 בכיכובה של שרה ג'סיקה פרקר, ומאוחר יותר הופיעה בתפקידי משנה בסרט העצמאי "Steam" משנת 2007, ובסרטו של לי דניאלס "פרשס" (2009) שזכה בשני פרסי אוסקר בטקס פרסי אוסקר ה-82.

בשנת 2016 שיחקה את התפקיד הראשי בסרט הקומדיה הרומנטית העצמאי "How to Tell You're a Douchebag" שהוקרן בבכורה בפסטיבל סאנדנס. בשנה שלאחר מכן, וייז קיבל תפקיד חוזר בעונה השנייה של סדרת הדרמה התקופתית "הבריחה מג'ורג'יה" שיצרה, כתבה והפיקה מישה גרין, ובנוסף, שיחקה בתפקיד ראשי במיני-סדרה של פוקס "יריית פתיחה". 

בשנת 2017 לוהקה ווייז לתפקיד ראשי בסדרת הדרמה הקומית המקורית של נטפליקס "לא יכולה בלי זה" המבוססת על סרט באותו שם משנת 1986 של ספייק לי. הסדרה בוטלה לאחר שתי עונות בשנת 2019. 

בשנת 2018 היא לוהקה לסרט גיבורי העל "קפטן מארוול", אך נאלצה לפרוש מהפרויקט בשל התחייבויות קודמות לסדרה.

בשנת 2019 כיכבה וייז לצד ג'ינה רודריגז ובריטני סנואו בסרט הקומדיה הרומנטית "לילה בניו יורק" של שירות הסטרימינג נטפליקס.

בשנת 2021 לוהקה וייז לאחת משלוש הדמויות המרכזיות בסדרת הטלוויזיה "שלוש נשים" של רשת שואוטיים המבוסס על ספרה באותו שם מאת הסופרת והעיתונאית ליסה טדאו.

בשנת 2022 הופיעה בסרט "עולם היורה: עולם חדש" בתור הטייסת קאילה ווטס.

בשנת 2025 יצא לאור סרט הדרמה הרומנטית "Love, Brooklyn" בו וייז מגלמת את ניקול, אלמנה שמתמודדת עם אבלה ומנהלת רומן מזדמן עם גבר, אשר הופך למשמעותי כאשר בתה הקטנה מתחילה לראות בו דמות אב.

## חיים אישיים
מאז 2009 נשואה לשחקן אלאנו מילר, לאחר שלושה חודשים של זוגיות.  הזוג מתגורר כיום בפסדינה, קליפורניה ווייז היא טבעונית.

## פילמוגרפיה

### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:טבעוניות אמריקאיות
קטגוריה:טבעונים אמריקאים
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
גיירמו גורוסטיסה

**גיירמו גורוסטיסה** (בספרדית: **Guillermo Gorostiza**; 15 בפברואר 1909 – 23 באוגוסט 1966) היה כדורגלן ספרדי, ששיחק בעמדת החלוץ.

גורוסטיסה נולד בסנטורצי שבספרד. הוא שיחק 14 שנים במועדונים אתלטיק בילבאו וולנסיה, כששם שיחק 255 משחקים וכבש 178 שערים בלה ליגה. בתקופה זו זכה איתם ב-11 תארים.

גורוסטיסה שיחק בנבחרת ספרד בין השנים 1930–1941 וגם שיחק במונדיאל 1934.

במהלך הקריירה שלו נאבק גורוסטיסה באלכוהוליזם, וזה בסופו של דבר הוביל לבעיות כלכליות קשות. הוא נמצא ללא רוח חיים ב-23 באוגוסט 1966 בבית האבות סנטה מריה שבבילבאו, בגיל 57.

## קריירת משחק
### אתלטיק בילבאו
גורוסטיסה נולד ב-15 בפברואר 1909 בסנטורצי שבספרד. הוא התחיל את הקריירה המקצועית שלו בארנס גצ'ו ולאחר מכן עבר לראסינג פרול לפני שהתחיל לשחק עבור אתלטיק בילבאו. בשנת 1929 ערך גורוסטיסה את הופעת הבכורה שלו בלה ליגה במדי אתלטיק ב-1 בדצמבר 1929 נגד ריאל מדריד, ומשם כבש 37 שערי ליגה בשתי העונות הראשונות וזכה בארבע אליפויות ספרד ובארבעה גביעי מלך.

גורוסטיסה היה חבר בהתקפת אתלטיק שכללה גם את באטה, חוסה איראראגורי, צ'יררי השני, לפואנטה ואת ויקטור אונמונו, שאומנו על ידי פרד פנטלנד האנגלי. גורוסטיסה זכה פעמיים בתואר הפיצ'יצ'י והיה לשחקן השני שזוכה בפרס אחרי פרנסיסקו ביאנזובס. בגמר הגביע הספרדי של 1933 כבש גורוסטיסה את שער השוויון נגד ריאל מדריד בברצלונה בניצחון 1–2.

במהלך מלחמת האזרחים בספרד שיחק גורוסטיסה במועדון אוסקאדי, קבוצה שנוצרה על פי הצעתו של חוסה אנטוניו אגיירה, נשיא חבל הבסקים ואתלט לשעבר. לאחר סיום מלחמת האזרחים חזר לעונה נוספת באתלטיק ולאחר מכן עזב לולנסיה. גורוסטיסה כבש 106 שערים ב-140 הופעות עבור אתלטיק בילבאו.

בוולנסיה זכה גורוסטיסה פעמיים בלה ליגה ובגביע ספרדי אחד. בעונת 1941/1942 בלה ליגה כבש 20 שערים ב-24 משחקים, כשבסך הכל כבש 72 שערים ב-115 הופעות עבורה.

לאחר שעזב את ולנסיה, שיחק גורוסטיסה בכמה קבוצות לפני הפרישה. הוא שיחק בברקאלדו, juvencia וב-CD לוגרונייס.

בשנת 1949 סיים את הקריירה המקצועית שלו כשחקן.

### קריירת נבחרת
בעודו באתלטיק בילבאו, עשה גורוסטיסה את הופעת הבכורה שלו בנבחרת ספרד ועשה אותה נגד צ'כוסלובקיה ב-14 ביוני 1930. במונדיאל 1934, המונדיאל הראשון של ספרד בהיסטוריה, הוא שיחק בניצחון 1–3 נגד ברזיל ובתיקו 1-1 נגד איטליה.

גורוסטיסה שיחק את משחקו האחרון ב-12 בדצמבר 1941 במשחק ידידות נגד שווייץ בולנסיה.

## תארים
;אתלטיק בילבאו 
* אליפות ספרד (4):  1929/1930, 1930/1931,  1933/1934, 1935/1936
* הגביע הספרדי (4):  1930, 1931, 1932, 1933
*אליפות הבסקים (7):  1930/1931, 1931/1932, 1932/1933,  1933/1934, 1934/1935, 1938/1939, 1939/1940
;ולנסיה 
* אליפות ספרד (2):  1941/1942, 1943/1944
*הגביע הספרדי: 1941
;אישיים
* תואר הפיצ'יצ'י (2):  1929/1930, 1931/1932

## קישורים חיצוניים

קטגוריה:כדורגלני נבחרת ספרד
קטגוריה:כדורגלני ראסינג פרול
קטגוריה:כדורגלני אתלטיק בילבאו
קטגוריה:כדורגלני ולנסיה
קטגוריה:כדורגלני CD לוגרונייס
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:ספרדים שנולדו ב-1909
קטגוריה:ספרדים שנפטרו ב-1966
אייזק אוסטין

**אייזק אדוארד אוסטין** (באנגלית: **Isaac Edward Austin**; נולד ב-18 באוגוסט 1969) הוא כדורסלן עבר אמריקאי, אשר שיחק באופן פעיל בין השנים 1991–2004. בעונת  זכה בפרס השחקן המשתפר של העונה ב-NBA כשחקן מיאמי היט. ממוצעיו הכוללים לאורך 9 עונותיו ב-NBA הם 7.6 נקודות, 4.7 ריבאונדים ו-1.2 אסיסטים למשחק.

## קריירת תיכונים ומכללות
אוסטין נולד בעיר גרידלי שבקליפורניה. בין השנים למד במכללת רידלי אשר על יד פרזנו, ובשנת 1989 עבר לאוניברסיטת המדינה של אריזונה ("אריזונה סטייט"). בעונתו האחרונה בליגת המכללות, 1990/1991, רשם ממוצעים של 16.3 נקודות ו-8.7 ריבאונדים למשחק, ובסיומה נבחר לחמישיית העונה של מחוז ה-"Pac-12".

## קריירה מקצועית
בדראפט ה-NBA 1991 נלקח אוסטין בבחירה ה-48, על ידי יוטה ג'אז. בשתי עונותיו ביוטה מיעט לשחק, ונופה מהקבוצה בנובמבר 1993. את עונת 1993/1994 החל בקבוצת "אוקלהומה סיטי קאלברי" מליגת ה-CBA, ובהמשך חתם בפילדלפיה 76' עד לסיום העונה. בין השנים 1994–1996 שיחק עבור "קרו ליון" הצרפתית ו"טובורג פילזנר" הטורקית.

לקראת עונת  שב ל-NBA כשחתם על חוזה במיאמי היט. לאורך אותה עונה שימש כמחליפו מהספסל של אלונזו מורנינג, וסייע למיאמי להעפיל לגמר האזור המזרחי עם ממוצעים של 9.7 נקודות ו-5.8 ריבאונדים למשחק. בסיום העונה זכה בפרס השחקן המשתפר של העונה, ובכך הפכה לזוכה היחיד בפרס אשר לא שיחק כלל ב-NBA בעונה הקודמת לזכייה. בפברואר 1998 הועבר בטרייד ללוס אנג'לס קליפרס בתמורה לברנט בארי, וב-26 משחקיו עם הקליפרס הציג יכולת טובה עם 15.2 נקודות, 8.7 ריבאונדים ו-3.4 אסיסטים בממוצע למשחק.

בינואר 1999 חתם באורלנדו מג'יק על חוזה ל-4 עונות בסך כ-21 מיליון דולר, אך בעונתו היחידה במדיה לא עמד בציפיות, ובאוגוסט 1999 נשלח בטרייד לוושינגטון ויזארדס עבור בן וולאס, ג'ף מקיניס ושני שחקנים נוספים. לאחר עונה אחת בוושינגטון נשלח בטרייד נוסף לוונקובר גריזליס, עמה עבר בשנת 2001 לממפיס.

בין השנים 2002–2004 שיחק אוסטין עבור אולקרספור הטורקית, שינג'יאנג פליינג טייגרס הסינית ו"ג'רזי סקוויירס" מליגת ה-ABA החדשה.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת המדינה של אריזונה
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני פילדלפיה 76'
קטגוריה:כדורסלני מיאמי היט
קטגוריה:כדורסלני לוס אנג'לס קליפרס
קטגוריה:כדורסלני אורלנדו מג'יק
קטגוריה:כדורסלני וושינגטון ויזארדס
קטגוריה:כדורסלני ונקובר גריזליס
קטגוריה:כדורסלני ממפיס גריזליס
קטגוריה:כדורסלני אולקרספור
קטגוריה:כדורסלני שינג'יאנג פליינג טייגרס
קטגוריה:אמריקאים שנולדו ב-1969
אתרים היסטוריים ואתרי מורשת באנטארקטיקה

**אתר היסטורי או אתר מורשת** (באנגלית: **Historic Site or Monument**; בראשי תיבות באנגלית: **HSM**) הוא אתר מוגן בעל חשיבות היסטורית ביבשת אנטארקטיקה, או באיים הסמוכים לה.

רשימת האתרים ההיסטוריים נעשתה לראשונה בשנת 1972, ומאז הורחבה לכלול 92 אתרים, העדכונים האחרונים של הרשימה פורסמו בשנת 2015. חמישה אתרים הוסרו מהרשימה במהלך השנים מסיבות שונות.

אתרים היסטוריים ואתרי מורשת אלה מוגנים תחת אמנת אנטארקטיקה כאחד משלושה סוגים של אזורים מוגנים אנטארקטיים.

התנאים לרישום אתר הוא שעליו לעמוד באחד או יותר מהקריטריונים הבאים:
* אירוע באתר אירוע היסטורי בעל חשיבות;
* האתר משויך לפעילות של אדם בעל חשיבות בהיסטוריה של אנטארקטיקה;
* האתר שייך לאירוע של התמודדות מיוחדת או הישג מיוחד;
* האתר מייצג פעילות בעל חשיבות לפיתוח או למחקר של אנטארקטיקה;
* מדובר במבנה בעל חשיבות טכנולוגית, היסטורית, תרבותית או אדריכלית מיוחדת;
* לאתר חשיבות חינוכית;
* לאתר חשיבות סמלית לאישים ממדינות שונות.

## רשימת האתרים

-->
|}

## קישורים חיצוניים

*רשימת האתרים ההיסטוריים ואתרי המורשת באנטארקטיקה נכון לשנת 2015 (מסמך להורדה)

## הערות שוליים

*
אורי לוין

**אורי לוין** (נולד ב-1972) הוא בנקאי, מנהל ודירקטור ישראלי, מנכ"ל חברת הנדל"ן תדהר. כיהן בתפקידי ניהול בכירים בבנק דיסקונט (וכמנכ"ל הבנק) ובבנק הפועלים.

## ביוגרפיה
לוין שירת כטייס בחיל האוויר. בעל תואר ראשון משולב בהנדסת מחשבים ומדעי המחשב באוניברסיטת תל אביב, ותואר שני במנהל עסקים עם התמחות במימון בלונדון ביזנס סקול. בסיום לימודיו עבד בלונדון במשך 6 שנים כיועץ אסטרטגי במקינזי לונדון. לבקשת צבי זיו, מנכ"ל בנק הפועלים, שימש כעוזרו האישי. לאחר תפקיד זה, עבר לשמש כמנהל האסטרטגיה, השיווק והפיתוח העסקי בחטיבה העסקית של הפועלים. לאחר כשנתיים, עזב את הבנק ומונה למנכ"ל קבוצת ISP, שמרכזה בשווייץ, המתמחה בשירותים פיננסיים ללקוחות פרטיים ומוסדיים ברחבי העולם.

לוין העיד בפרשת הרצת המניות של נוחי דנקנר ואיתי שטרום.

לוין עזב את ISP בעקבות פניית מנכ"לית בנק דיסקונט לילך אשר טופילסקי שהכירה אותו מבנק הפועלים ומינתה אותו לסמנכ"ל בכיר ולראש החטיבה לתכנון, אסטרטגיה וכספים בבנק.
בתפקיד זה, ניהל את תהליך הגיבוש והיישום הקפדני של התוכנית האסטרטגית הרב שנתית של הבנק, את הליך התייעלות הבנק, וכן ריכז את קשרי המשקיעים והיה אחראי על החברות-הבנות (כאל, בנק מרכנתיל דיסקונט, דיסקונט ניו יורק ועוד).
לאחר כשנתיים, מונה למנכ"ל בנק דיסקונט בניו יורק, אשר בו יישם תוכנית אסטרטגית שהובילה לשיא ברווח הנקי.

באפריל 2019, לאחר פרישתו של מנכ"ל בנק הפועלים אריק פינטו, הוצע לו ניהול הבנק אך הוא סירב.

ביוני 2019 הודיעה מנכ"לית בנק דיסקונט לילך אשר טופילסקי על התפטרותה ומעברה לקרן פימי. ועדת איתור בראשות יו"ר הדירקטוריון שאול קוברינסקי, בחרה בלוין כמועמד לתפקיד המנכ"ל. הוא נכנס לתפקיד ב-1 בדצמבר 2019. מאז שמונה הוביל לוין את תוכנית פרישת העובדים הגדולה בתולדות דיסקונט, במסגרתה פרשו מאות עובדים מהקבוצה. בסוף שנת 2022 דורג במקום הראשון בסקר המנהלים המצטיינים של כלכליסט לאותה שנה ולמקום הראשון מקרב המנהלים בגופים הפיננסים.

ב-2 באפריל 2023, פורסם ברשת 13 כי כחלק מההתנגדות להעברת הרפורמה המשפטית על ידי ממשלת הימין, הציע לוין בקבוצת ווטסאפ של בכירי המשק למנף את הכוח שלדבריו יש להם, על מנת לכפות על הממשלה את עצירת החקיקה, הוא כתב כי "אנחנו פורום כלכלי, אבל אנחנו גם מנהיגים במדינה שדוהרת לתהום ללא מנהיג שיעצור אותה. תפקידנו ההיסטורי הוא לעשות כל שביכולתינו כדי לעצור את הנפילה לתהום... הערב צריך לנקוט פעולות משמעותיות שיבהירו את עמדתנו ושימנפו את כל הכוח שלנו, ויש לנו, לעצירת החקיקה".

באפריל 2023 הודיע שיתפטר מדיסקונט וימונה למנכ״ל קבוצת תדהר.

## חיים אישיים
לוין נשוי ליפעת ולו שני ילדים.

## קישורים חיצוניים
* 
* 
* 

## הערות שוליים

קטגוריה:בוגרי אוניברסיטת תל אביב: הנדסה
קטגוריה:עובדי בנק הפועלים
קטגוריה:מנהלי בנק דיסקונט לישראל
קטגוריה:מנכ"לים יוצאי שירות קבע בצה"ל
קטגוריה:מהנדסים ישראלים
קטגוריה:טייסי חיל האוויר הישראלי
קטגוריה:עובדי מקינזי ושות'
קטגוריה:ישראלים שנולדו ב-1972
Desire (אלבום)

***Desire*** הוא אלבום האולפן השבעה עשר של הזמר האמריקאי-יהודי בוב דילן, שיצא לאור ב-5 בינואר 1976 על ידי קולומביה רקורדס. זהו אחד מהאלבומים מרובי המשתתפים של דילן, בהשתתפות המוזיקאים שליוו אותו בסיבוב ההופעות Rolling Thunder Revue, שקיים בשנים 1976–1975 (שתועדו מאוחר יותר באלבום Bootleg Series Vol. 5). 

רבים מהשירים כללו גם קולות רקע של אמילו האריס ורוני בלקלי. רוב האלבום נכתב במשותף עם ז'אק לוי, והוא מורכב משירי סיפור ארוכים, ששניים מהם עוררו מחלוקת: "Joey" בן 11 הדקות, שנראה כמפאר את הפושע האלים "ג'ואי המשוגע" גאלו, ו-"Hurricane", הרצועה הפותחת, שמתארת את מקרה הרצח בו הואשם המתאגרף רובין קרטר , שהשיר טוען כי הופלל. קרטר שוחרר ב-1985, לאחר ששופט ביטל את הרשעתו בערעור.

כאלבום המשך מוצלח ל-Blood on the Tracks, הוא שהה במקום הראשון במצעד אלבומי הפופ של בילבורד במשך חמישה שבועות, הפך לאחד מאלבומי האולפן הנמכרים והמהוללים ביותר בקריירה של דילן, והגיע למעמד פלטינה כפולה; האלבום הגיע למקום השלישי בבריטניה ונבחר לאלבום השנה של NME. ברולינג סטון דירגו את Desire בין 200 האלבומים הגדולים בכל הזמנים (מקום 174). האלבום נבחר ברשימת אלף האלבומים הטובים בכל הזמנים של קולין לארקין.

## רשימת שירים

## קישורים חיצוניים

קטגוריה:אלבומי בוב דילן
קטגוריה:אלבומים באנגלית
קטגוריה:אלבומי פולק רוק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
רשימת ראשי המדינות המכהנים

להלן **רשימת ראשי המדינות וראשי הרשות המבצעת המכהנים**. בדרך כלל, בעיקר במדינות בעלות משטר נשיאותי, יש מנהיג אחד הממלא את תפקיד ראש מדינה יחד עם תפקיד ראש הרשות המבצעת . במקרים אחרים, במיוחד במשטרים חצי-נשיאותיים ופרלמנטריים, בתפקידי ראש המדינה וראש הממשלה לא מכהן אותו אדם.

## רשימת מדינות

**מקרא:** 

**הערה**: מנהיגים בכתב קטן הם מנהיגים זמניים או לתקופת מעבר ונציגים

## טריטוריות אחרות

*
קטגוריה:ממשל ומדיניות
מעין עבד אל-מלכ סעיד

**מעין עבד אל-מלכ סעיד** (בערבית: **معين عبد الملك سعيد**; נולד ב-1976) הוא פוליטיקאי תימני. ראש ממשלת תימן מאז 18 באוקטובר 2018. בפברואר 2024 הוחלף על ידי אחמד עוואד בן מובארכ.

סעיד היה ראש הממשלה הצעיר ביותר בתולדות תימן. הוא בעל תואר דוקטור לפילוסופיה ומרצה לתוכניות לימודים לעיצוב ותכנון אזורי לארכיטקטורה ותאוריות עיצוב.

## הערות שוליים

קטגוריה:ראשי ממשלת תימן
קטגוריה:שרי ממשלת תימן
קטגוריה:תימנים שנולדו ב-1976
דון מקליין (כדורסלן)

**דונלד ג'יימס "דון" מקליין** (באנגלית: **Donald James "Don" MacLean**; נולד ב-16 בינואר 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2001. בעונת  זכה בפרס השחקן המשתפר של העונה ב-NBA כשחקן וושינגטון בולטס. לאורך 9 עונותיו ב-NBA שיחק עבור 7 קבוצות שונות, ורשם ממוצעים של 10.9 נקודות, 3.8 ריבאונדים ו-1.3 אסיסטים למשחק.

## ביוגרפיה
מקליין נולד בפאלו אלטו שבקליפורניה. למד ב"תיכון סימי ואלי" בסימי ואלי, קליפורניה. 

כיום הוא מתגורר בדרום קליפורניה עם אשתו, ברוק ושלושת בניהם קייל, בלייק וטרנט. 

## קריירת מכללות
בין השנים 1988–1992 למד באוניברסיטת קליפורניה בלוס אנג'לס ("UCLA"). כבר בעונתו השלישית בליגת המכללות בכדורסל הפך ל"מלך הסלים" של קבוצת UCLA בכל הזמנים, ועד לסיום עונתו הרביעית שבר את שיא הנקודות לשחקן בכל מחוז ה-Big 12, עם 2,608 נקודות בסך הכול. בעונת 1991/1992 הוביל את קבוצתו, לצד טרייסי מורי, לשלב רבע גמר טורניר אליפות המכללות, לראשונה מזה 12 שנים. במשחק רבע הגמר עצמו הובסה UCLA בתוצאה 79–106 על ידי אוניברסיטת אינדיאנה, אותה הוביל קלברט צ'יני אשר בשנים הבאות שיחק לצד מקליין ומורי בוושינגטון. ב-4 עונותיו בליגת המכללות העמיד מקליין ממוצעים של 20.5 נקודות ו-7.8 ריבאונדים למשחק, ובסיום עונתו האחרונה נבחר לחמישייה השנייה של העונה בליגת המכללות (Second-team All-American).

## קריירה מקצועית
בדראפט ה-NBA 1992 נלקח מקליין בבחירה ה-19 על ידי דטרויט פיסטונס, ומיד הועבר בטרייד לוושינגטון בולטס. לאחר עונת רוקי סולידית (6.6 נקודות למשחק), פרץ מקליין בעונתו השנייה כאשר הוביל את קלעי קבוצתו עם 18.2 נקודות בממוצע למשחק, אליהן הוסיף 6.2 ריבאונדים ו-2.1 אסיסטים למשחק. בסיום העונה זכה בפרס השחקן המשתפר של העונה ב-NBA, שנתיים לאחר חברו לקבוצה פרביס אליסון. בדיעבד הייתה זו עונתו הטובה ביותר בקריירה; מאז ועד לפרישתו בשנת 2001 לא קלע יותר מ-11.2 נקודות למשחק באף עונה.

באוקטובר 1995, לאחר 3 עונות בוושינגטון, הועבר בטרייד לדנוור נאגטס בתמורה לרכז רוברט פאק. כשנה לאחר מכן חתם על חוזה ל-5 עונות בפילדלפיה 76', אך כבר לאחר עונה אחת נשלח בטרייד לניו ג'רזי נטס. בין השנים 1997–2001 שיחק עבור ניו ג'רזי, סיאטל, פיניקס ומיאמי, אך שותף ב-50 משחקים בלבד מתוך 328 המשחקים של קבוצותיו, בשל פציעות שונות. בנובמבר 2000 הפך לשחקן הראשון בתולדות ה-NBA אשר מורשע בנטילת סטרואידים, והוא הושעה על ידי הליגה מחמישה משחקים. בסיום עונת  פרש ממשחק, בגיל 31.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של דטרויט פיסטונס
קטגוריה:כדורסלני וושינגטון בולטס
קטגוריה:כדורסלני דנוור נאגטס
קטגוריה:כדורסלני פילדלפיה 76'
קטגוריה:כדורסלני ניו ג'רזי נטס
קטגוריה:כדורסלני סיאטל סופרסוניקס
קטגוריה:כדורסלני פיניקס סאנס
קטגוריה:כדורסלני מיאמי היט
קטגוריה:כדורסלנים שהורשעו באימרוץ
קטגוריה:אמריקאים שנולדו ב-1970
אזור מוגן אנטארקטי

**אזור מוגן אנטארקטי** (באנגלית: **Antarctic Protected Area**) הוא אזור באנטארקטיקה המוגן תחת אמנות אנטארקטיקה.

## סוגי האזורים
ישנם שלושה סוגי אזורים המוגנים תחת מערכת זו:
* אזור אנטארקטי מוגן מיוחד (באנגלית: **Antarctic Specially Protected Area** ; בראשי תיבות באנגלית: **ASPA**) אזור המוגן תחת האמצעים המוסכמים לשימור החי והצומח באנטארקטיקה (משנת 1964 ואילך) ותחת נספח V לפרוטוקול הגנת הסביבה האנטארקטית (משנת 2002)
* אזור מנוהל במיוחד אנטארקטיקה (**ASMA**) המוגן תחת נספח V לפרוטוקול הסביבה האנטארקטית (2002)
* אתר היסטורי או אנדרטה (**HSM**)

ישנן הנחיות למדענים ולמבקרים באזורים אלה, שמטרתן הגנה על אזורים אלה.


Beaufort Island - 2014.jpg|אי בופורט - אזור אנטארקטי מוגן מיוחד
File:Admiralty Bay - Base G.jpg|מפרץ האדמירליות - אזור מנוהל במיוחד אנטארקטיקה
File:CapeRoyds.jpg|בקתת שקלטון - אתר היסטורי


## לקריאה נוספת

• Coetzee, Bernard & Convey, Peter & Chown, Steven., **[https://www.researchgate.net/publication/312566105_Expanding_the_Protected_Area_Network_in_Antarctica_is_Urgent_and_Readily_Achievable Expanding the Protected Area Network in Antarctica is Urgent and Readily Achievable]**, Conservation Letters. 10.1111/conl.12342

## קישורים חיצוניים

## הערות שוליים

קטגוריה:אנטארקטיקה: אזורים מוגנים
זכות הכיבוש

**זכות הכיבוש** היא זכותו של צבא להחזיק בשטח שנכבש על ידו במלחמה. זכות זו נחשבה למקובלת במשפט הבינלאומי עד מלחמת העולם השנייה, ומאז הלגיטימיות שלה התפוגגה בהדרגה.

בעקרונות המשפט הבינלאומי שנוסחו במהלך משפטי נירנברג, נקבע איסור על מלחמה תוקפנית. בשנת 1974 התקבלה החלטה 3314 בעצרת הכללית של האומות המאוחדות, האוסרת שורה של פעולות תוקפניות בהן פלישה צבאית, כיבוש, סיפוח כפוי, הפצצה אסטרטגית וסגר צבאי על נמלים.

תומכי זכות הכיבוש טוענים כי עם תום מלחמה, שולט בשטח כוח צבאי חזק, שביכולתו להביא שלום ויציבות לתושבי האזור, ולכן יש להעניק לו לגיטימציה.

מאידך, שורה של תהליכים היסטוריים הובילו לשלילת זכות הכיבוש. המעצמות בעולם כיום תומכות בזכות להגדרה עצמית, תמיכה שהתגבשה עם ההכרה בנזקים שנגרמו במהלך הכיבוש והקולוניאליזם באפריקה, ובחורבן שהותירו אחריהן מלחמת העולם הראשונה והשנייה. בין אבני הדרך שהובילו לתפיסה המודרנית במשפט הבינלאומי, השוללת את זכות הכיבוש, נמנים הסכם קלוג-בריאן (1928), משפטי נירנברג (1945), מגילת האומות המאוחדות (1945), הדה-קולוניזציה באסיה ואפריקה, ותמיכת האו"ם בעיקרון השלמות הטריטוריאלית של המדינות החברות בו.

## זכות הכיבוש עד מלחמת העולם השנייה
על פי עקרונות המשפט הבינלאומי, כפי שהיה נהוג עד מלחמת העולם השנייה, שטח שנכבש במלחמה צריך להיות מנוהל על פי דיני מלחמה. כלומר, יש להשליט בשטח כיבוש צבאי. בדיני המלחמה באותה תקופה הודגש כי כניעה איננה תנאי הכרחי: "זכות הקניין המוקנית לצד הכובש איננה תלויה בהסכמת המדינה הנכבשת." עיקרון זה מומש במשך תקופה ארוכה בהיסטוריה, החל מהמלחמות הנפוליאוניות ועד לניסיונות הכיבוש של גרמניה הנאצית במלחמת העולם השנייה.

דוגמה לזכות זו נמצאת בהפסקת האש של מודרוס, שנחתמה בשנת 1918 בין האימפריה העות'מאנית לבין מדינות ההסכמה. בסעיף 7 של הסכם נכתב: "מוענקת למדינות ההסכמה הזכות לכבוש כל נקודה אסטרטגית במקרה של סכנה לביטחונן."

דיני המלחמה הציגו שתי אפשרויות לסיום מצב הכיבוש. הראשונה, והעדיפה, היא הסכם שלום, שבמהלכו נבנה מחדש האמון בין הצדדים. בדיני המלחמה נכתב כי הסכם שלום "מייפה את כל הפגמים".

האפשרות השנייה היא סיפוח, חלקי או מלא, של השטחים הכבושים. זכות הכיבוש העניקה תוקף משפטי לביטול זכויות האזרח שניתנו על ידי מדינה אחרת, ללא הסכמתה. זכות זו הייתה בתוקף רק לאחר מלחמה. לפי דין זה, כיבוש שטח של מדינה אחרת או התיישבות בו נחשבו למעשים לא-חוקיים.

## לאחר מלחמת העולם השנייה
מלחמת העולם השנייה ותוצאותיה גרמו לשינוי ביחסה של הקהילה הבינלאומית למקרי כיבוש, ולמעשה שורה של תהליכים היסטוריים הובילו לשלילת זכות הכיבוש. בעקרונות המשפט הבינלאומי שנוסחו במהלך משפטי נירנברג נקבע איסור על מלחמה תוקפנית. גישה דומה באה לידי ביטוי בהצהרות שונות של מנהיגי המעצמות ובשורה של החלטות בעצרת הכללית של האו"ם, בהן החלטה 3314.

על אף זאת, מלחמות רבות מאז 1945 הסתיימו ללא הסכם שלום. לעיתים נחתם הסכם הפסקת אש, ולעיתים שורר מצב של אי-לוחמה, או לחימה בעצימות נמוכה. כמו כן, היו מספר מקרים שבהם מעצמה ששוללת לכאורה את זכות הכיבוש פעלה באופן שאינו עולה בקנה אחד עם עקרונותיה, למשל סיפוח חצי האי קרים (2014) בידי רוסיה.

## הערות שוליים

קטגוריה:כיבוש
קטגוריה:משפט בין-לאומי פומבי
קטגוריה:יחסים בין-לאומיים
קטגוריה:בעקבות מלחמת העולם השנייה
קטגוריה:גאוגרפיה פוליטית
קטגוריה:משפט בין-לאומי
כיפת הקרח פרקוס

**כיפת הקרח פרקוס** או **כיפת פרקוס** (באנגלית: **Perkos Dome**; בבולגרית: **купол Перкос**) היא כיפת קרח בחלק המערבי של רמת דטרויט בחוף דאנקו, בארץ גרהאם בחצי האי האנטראקטי שבאנטארקטיקה.

שיא גובהה של כיפת הקרח - 2,050 מטרים מעל פני הים.

הכיפה ממוקמת בין היובלים של הקרחונים ליליינטאל, סיקורסקי וברגה.

הכיפה נמצאת 17 קילומטרים צפונית מזרחית לפסגת בולדווין; 7.5 קילומטרים דרומית להר אדר; 10.6 קילומטרים דרומית-מערבית מפסגת לייל; ו-23.6 קילומטרים צפונית-מערבית לפסגת קאוולאק שבחוף נורדנשלד.

## היסטוריה
### גילוי כיפת הקרח

המפרצון מופה לראשונה על ידי סוקרים בריטיים בשנת 1978.

### מקור השם

כיפת הקרח קרויה על שם האל התראקי פרקוס.

## לקריאה נוספת
* הגאזט האנטארקטי הבולגרי 

## קישורים חיצוניים
* כיפת הקרח פרקוס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור כיפת הקרח, תוך סימון אתרים נוספים באזור באתר copernix

## הערות שוליים

פרקוס
קטגוריה:בולגריה באנטארקטיקה
פרקוס
פרקוס
אונית מסב המרכז

**אונית מסב המרכז** (באנגלית: **Paracentral lobule**) היא קפל רקמת מוח, הכולל את תאי בץ הגדולים ביותר בגוף האדם, המחבר בין הפיתול הקדם-מרכזי לבין הפיתול הבתר-מרכזי. קפל זה נמצא בחלקה החיצוני של קליפת המוח, על הקצה המדאילי של ההמיספרות. ככזו האונית מהווה דופן של החריץ הארוך, ומכילה הן חלקים מתוך האונה הקודקודית והן חלקים מתוך האונה המצחית. קדימה לאונית נמצא האזור המוטורי המשלים, אחורית לה נמצא הנתיב הגבי של הראיה ומתחתיה נמצא פיתול החגורה. מבחינה תפקודית אונית זו היא האחראית על התקשורת הישירה בין אברי החישה בחלקו התחתון של הגוף לבין המוח, כך שהיא מקבלת מהם את המידע הסנסורי הראשוני, ומנגד מעבירה אליהם את הפקודות הישירות. בתוך כך אחראית אונית מסב המרכז גם על פקודות המוח למתן שתן וצואה.

## אספקת הדם
אספקת הדם לאונית מתבצעת על ידי עורק המוח הקדמי , בשל כך פגיעה בעורק תגרום לבעיות חישה, לשיתוק חלקי המערכת המוטורית ולפגיעה ביכולת השליטה על הסוגרים.

## ראו גם
* מערכת העצבים המרכזית
* תא עצב
* דחף עצבי

## קישורים חיצוניים

## הערות שוליים

קטגוריה:קליפת המוח
בית הכנסת חיים

**בית הכנסת חיים** (בפרסית: **کنیسای حییم**) הוא בית כנסת בטהראן, איראן, ברחוב טיר 30, שנודע בעבר בשם "Qavam-os-Saltane".

## היסטוריה
בית הכנסת נבנה בשנת 1913 על ידי היהודי האיראני המשכיל סולימאן חיים, בתקופת המהפכה החוקתית הפרסית , תחת שלטונו של אחמד שאה קאג'אר. מקובל שבית הכנסת חיים הוא בית הכנסת העירוני הראשון באיראן, כאשר לפני בנייתו, נבנו רוב בתי הכנסת בגטאות.

במהלך מלחמת העולם השנייה התאכסנו בבית הכנסת פליטים יהודים-פולנים. בשנת 1940, בעטייה של התרבות מספר הפליטים היהודים הפולנים בטהראן, נחנך ליד בית הכנסת חיים בית כנסת אשכנזי - בית הכנסת דניאל.

בשנות החמישים שימש בית הכנסת חיים כמחנה פליטים, ואכלס פליטים יהודים עיראקים שעלו לישראל דרך איראן כחלק ממבצע עזרא ונחמיה.

בשנים האחרונות נפתח בית הכנסת רק בימי שבת ובימים נוראים, זאת בשל ההגירה וירידה באוכלוסיית היהודים בעיר.

## גלריה

نمای داخل کنیسه.jpg|שלט בבית הכנסת
Haim Synagogue کنیسه حیم 4.jpg|כניסה לחצר
Haim Synagogue 02.jpg|בית הכנסת מבחוץ
بخشی از محراب کنیسه.jpg|תמונה מתוך ההיכל


## ראו גם
* בית הכנסת איתיפאק

## לקריאה נוספת

* מיכל דקל, **ילדי טהרן** (ספר) , פרק 8.

## הערות שוליים

## קישורים חיצוניים

חיים
הכוחות המזוינים של לסוטו

**צבא ההגנה לסוטו** (באנגלית: **Lesotho Defence Force** ; בראשי תיבות: **LDF**) הוא הצבא של ממלכת לסוטו באפריקה הדרומית, שמונה כ-2,000 אנשים והוא האחראי על שמירת ביטחון הפנים, שלמותה הטריטוריאלית, והגנת החוקה של לסוטו.

מכיוון שממלכת לסוטו מוקפת מכל גבולותיה על ידי דרום אפריקה, בפועל מובטחת ההגנה החיצונית של המדינה על ידי שכנתה הגדולה, כך שהכוחות המזוינים משמשים בעיקר לביטחון פנים.

ממוזער|טנק קרב ראשי מסוג T-54
לצבא לסוטו יש גם אגף אוויר קטן עם כלי טיס בודדים.

## היסטוריה
הצבא הוקם בשנת 1978. כוח ההגנה של לסוטו השתתף בהפיכה הצבאית ב-1986, ב-1994, ב-1998 וב-2007.

לאחר הבחירות בלסוטו ב-1993 , פיזר המלך לסטי השלישי את הפרלמנט החדש שנבחר בהפיכה שנתמכה על ידי הצבא.

ב-30 באוגוסט 2014, התרחשה הפיכה צבאית, שאילצה את ראש הממשלה טום טבאנה לברוח לדרום אפריקה למשך שלושה ימים. משבר קצר בארגון התרחש בספטמבר 2017 כאשר מפקד הצבא נרצח על ידי כמה קצינים זוטרים.

בשנת 2021, נשלחה משלחת צבאית של צבא לסוטו למוזמביק כחלק ממשימה לסייע לממשלת מוזמביק במהלך המרד בקאבו דלגאדו .

## קישורים חיצוניים
* 

## הערות שוליים

קטגוריה:לסוטו
קטגוריה:צבאות מודרניים
ג'וש אוקוגי

**ג'ושוע אלויה "ג'וש" אוקוגי** (באנגלית: **Joshua Aloiye "Josh" Okogie**; נולד ב-1 בספטמבר 1998) הוא כדורסלן ניגרי-אמריקאי המשחק בקבוצת פיניקס סאנס מליגת ה-NBA, בעמדות הקלע והסמול פורוורד.

## קריירת מכללות
אוקוגי נולד בלאגוס שבניגריה, ובילדותו עבר עם משפחתו לסנלוויל אשר בג'ורג'יה, ארצות הברית. בשנת 2016 החל ללמוד במכון הטכנולוגי של ג'ורג'יה ("ג'ורג'יה טק"), וכבר בעונתו הראשונה בקבוצת הכדורסל של האוניברסיטה הוביל את קלעיה עם ממוצע של 16.1 נקודות למשחק. בעונה העוקבת רשם ממוצעים של 18.2 נקודות, 6.3 ריבאונדים ו-2.5 אסיסטים למשחק, ובסיומה נבחר לחמישייה השלישית של העונה במחוז ה-ACC. במאי 2018, לאחר שנתיים בלבד בג'ורג'יה טק, הודיע על העמדתו לבחירה בדראפט ה-NBA.

## קריירה ב-NBA
בדראפט ה-NBA 2018 נלקח אוקוגי בבחירה ה-20, על ידי מינסוטה טימברוולבס. לאורך עונת הרוקי שלו קלע 7.7 נקודות בממוצע למשחק, ובמהלכה השתתף במשחק הכוכבים העולים כשחקן "נבחרת העולם".

## נבחרת ניגריה
בקיץ 2019 יצג אוקוגי לראשונה את נבחרת ניגריה, בטורניר גביע העולם בכדורסל 2019, ולאורך הטורניר הוביל את קלעי נבחרתו עם 12.1 נקודות בממוצע למשחק. הניגרים סיימו במקום ה-17 (מתוך 32), והבטיחו את השתתפותם באולימפיאדת טוקיו (2020) בהיותם הנבחרת האפריקאית בעלת הדירוג הגבוה ביותר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ניגרים
קטגוריה:כדורסלני המכון הטכנולוגי של ג'ורג'יה
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-1998
קטגוריה:כדורסלנים ניגרים באולימפיאדת טוקיו (2020)
Janet Jackson's Rhythm Nation 1814

**Janet Jackson's Rhythm Nation 1814** (בעברית: **הקצב הלאומי של ג'נט ג'קסון 1814**, מוכר כ-**Rhythm Nation**) הוא אלבומה הרביעי של הזמרת-יוצרת האמריקאית, ג'נט ג'קסון, אשר יצא לאור על ידי חברת התקליטים A&M רקורדס ב-19 בספטמבר 1989.

עם יציאתו נכנס האלבום אל המקום הראשון במצעד הבילבורד 200.

## רקע
בעקבות הצלחת אלבומה הקודם חברת התקליטים של ג'קסון רצתה ליצור אלבום שדומה באופיו לאלבומה הקודם אך ג'קסון התעקשה ליצור משהו חדש, אלבום קונספט העוסק בסוגיות חברתיות בשיתוף פעולה עם כותבים ומפיקים כמו הצמד ג'ימי ג'אם וטרי לואיס אשר עבדו עם ג'קסון גם על אלבומיה הקודמים.

מבחינה לירית האלבום שאב השראה ממקרים בתקשורת העוסקים בגזענות, עוני, התעללות ושימוש בסמים ובנוסף גם כתבה שירים על רומנטיקה. אף על פי שמילות שירי האלבום היו שנויות במחלוקת האלבום זכה לביקורות חיוביות וג'קסון הפכה למודל לחיקוי עבור נוער בעקבות מילות שירי האלבום.

מבחינה מוזיקלית האלבום עושה שימוש בסמפולים, סינתזיירים, תווי סווינג וכלי הקשה. כמו כן האלבום מכיל מגוון סגנונות מוזיקליים כמו ניו ג'ק סווינג, רוק כבד, פופ, דאנס ומוזיקה תעשייתית. שירי האלבום נעים בין שירי דאנס קצביים לבין בלדות רכות והם זכו להצלחה רבה ברדיו.

## הצלחה
האלבום הגיע למקום הראשון בארצות הברית והפך לאלבום השני ברציפות של ג'קסון לעשות זאת. הצלחתו בארצות הברית הייתה ענקית כאשר הגיע למעמד פלטינה משושת עם מכירות של 6 מיליון עותקים ובעולם זכה גם כן להצלחה ענקית עם מכירות של 12 מיליון עותקים והוא הפך לאלבום הנמכר ביותר לשנת 1990.

בנוסף האלבום שבר שיא בכך שהיה לאלבום היחיד בתולדות ארצות הברית שיצאו ממנו 7 סינגלים שהגיעו לחמישייה הפותחת במדינה. מתוכם ארבעה הגיעו לראש המצעד בילבורד הוט 100. זהו גם האלבום היחיד שיצאו ממנו 3 שירים שהגיעו למקום הראשון במדינה ב-3 שנים שונות. רבים מהמבקרים כינו את האלבום "כשיא האומנותי של ג'קסון" לימים הוא היווה השראה במגמות מוזיקליות שונות והשפיע על אמנים רבים.

## סרט וקידום
בנוסף לאלבום, ג'קסון גם הוציאה סרט בן חצי שעה ב-MTV לקידום האלבום הקרוי "Rhythm Nation 1814" ועוסק בשני מוזיקאים אשר חייהם פרועים ומושפעים משימוש בסמים. על מנת לקדם את האלבום ג'נט יצאה גם לסיבוב ההופעות "Rhythm Nation World Tour 1990".

סיבוב ההופעות זכה להצלחה רבה והפך לסיבוב ההופעות המצליח ביותר של אמן בסיבוב ההופעות הראשון שלו ואף שבר שיאים ביפן. ההכנסות מהמופע שימשו להקמת קרן בשם Rythm Nation שנועדה לממן תוכניות חינוך שונות. באותה תקופה ג'קסון כונתה כאייקון אפונה אחריי שבני נוער רבים חיקו את התלבושות שלה באותה תקופה.

האלבום הועמד ל-9 פרסי גראמי, בין היתר בקטגוריית "מפיק/ת השנה", מה שהפך את ג'קסון לאישה הראשונה בהיסטוריה להיות מועמדת בקטגוריה זו. בין הפרסים אליהם הייתה מועמדת היא זכתה בקטגוריית "הסרט הארוך הטוב ביותר" על הסרט של האלבום ואף באותה שנה זכתה גם בפרס מפעל חיים מטעם MTV וכוכב בשדרת הכוכבים של הוליווד.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת A&M רקורדס
פרפרון (סוג)

**פַּרְפָּרוֹן** (שם מדעי: *Chaetodon*) הוא סוג של דגי גרם ממשפחת הפרפרוניים, החיים בימים רדודים בהם שוניות אלמוגים, לרוב סביב האזור האינדו-פסיפי אך כמה מינים היגרו גם לים התיכון. זהו הסוג הגדול ביותר במשפחה והוא כולל כ-87 מינים, כשאחרים עברו לסוגים דומים. סוג גדול זה תואר בידי קארולוס לינאוס כבר ב-1758. הם החלו להתפתח החל מסוף האוליגוקן ואולי אף לפני.

דגים אלה בעלי מבנה גבוה המזכיר עלה, עם סנפיר גבי מעוגל וסנפירי שת גדולים ומעוגלים, אך זנב קצר וחד. הם בעלי חוטם צר ומצח גבוה ובעלי עיניים שחורות, אשר לעיתים מכוסות בפס שחור. רובם צבעוניים מאוד. הגדול מביניהם הוא המין פרפרון שחור-אוכף, אשר אורכו עד 30 ס"מ והוא דומה למין פרפרון אוכף (Chaetodon ephippium) בגודלו. אחרים קטנים מהם בהרבה.

מזונם של דגי הפרפרון הוא חסרי חוליות מימיים, יצורי פלנקטון או דגיגים. הם חובבים במיוחד שושנות ים ובעזרת חוטמם הצר מצליחים להגיע אל איבריה הרכים מבלי להיעקץ. לרוב הם נעים בקבוצות קטנות.

## מינים

## גלריה

קובץ:Bep chaetodon decussatus.jpg
קובץ:ChaetodRainfordiMarkMShepherd.jpg
קובץ:Bep chaetodon bennetti.jpg
קובץ:Tinker's Butterflyfish.jpg
קובץ:Bep chaetodon semeion.jpg
קובץ:Chaetodon collare, Zoo Madrid.jpg
קובץ:Chaetodon pelewensis Sunset Butterflyfish Papua New Guinea by Nick Hobgood.jpg
קובץ:Chaetodon guttatissimus 01.jpg
קובץ:Chaetodon larvatus at Red Sea Aquarium by Hatem Moushir 1.JPG
קובץ:Bep chaetodon adiergastos.jpg
קובץ:Raccoon butterflyfish, Chaetodon lunula.jpg
קובץ:Chaetodon falcula 1.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:פרפרוניים
חדקן נודיבנטריס

**חדקן נודיבנטריס** (שם מדעי: *Acipenser nudiventris*) הוא מין של דג ממשפחת החדקניים. בעבר הוא היה נפוץ לאורך ים השחור, ימת אראל והים הכספי. כיום הוא מצוי בעיקר בנהר אורל שברוסיה וקזחסטן וכמה אוכלוסיות שלו שרדו בנהר ריוני שבגאורגיה ובסאפיד רוד  שבאיראן. הוא מצוי גם בימת בלחש בקזחסטן, מעבר לטווח הטבעי שלו, אליה הובא בשנות ה-60 למטרות דיג מסחרי.

דג זה בינוני ביחס לחדקן והוא מגיע לאורך 40 עד 50 ס"מ ולמשקל ממוצע של 8 עד 10 ק"ג אך הדגים הגדולים ביותר הגיעו לאורך  ולמשקל 80 ק"ג. אורך חייו של חדקן יכול להגיע ל-32 שנה והוא נחשב לאחד מהפוריים מבין בני משפחתו, אך למרות זאת מצוי בסכנת הכחדה חמורה. צבעו כחול כהה עם קשקשים עבים לבנים לאורך הצידיים. הראש מסתיים ב"חדק" הפונה מטה ומצידיו שפמות העוזרות לחוש את סביבתו.

החדקן יכול לחיות הן במים מתוקים והן במים מלוחים כמו בים או בים הכספי. הצעירים נולדים במי נהרות רדודים והבוגרים מעדיפים מים עמוקים, בהם הם נצמדים לקרקעית של אבן או חצץ. הם אוכלי דגים בעיקרם. הצעירים ניזונים גם מחרקים ומלרוות שונות.

## קישורים חיצוניים

## הערות שוליים

קטגוריה:חדקניים
קטגוריה:מגה-פאונה של אירואסיה
קטגוריה:דגי הים הכספי
יבהן סלין

**יֶבְהֶן סרהייוביץ' סלין** (באוקראינית: **Євген Сергійович Селін**; נולד ב-9 במאי 1988) הוא כדורגלן אוקראיני המשחק בעמדות המגן בקבוצת יו.ק.ס.א. טרסיבקה מהליגה האוקראינית הראשונה. בעבר שיחק בנבחרת אוקראינה.
## קריירה
סלין החל את קריירת הכדורגל שלו בקבוצת נוער של מועדון הכדורגל סטאל אלצ'בסק מליגת המשנה האוקראינית. משם עבר לקבוצת מטאליסט חרקוב. בשנת 2011 עבר לקבוצת וורסקלה פולטבה. בשנת 2013 חתם על חוזה ל-5 שנים עם קבוצת הצמרת האוקראינית דינמו קייב. במהלך השנה הראשונה שלו בקבוצה נפצע ונאלץ להיעדר מהמגרשים למשך כחצי שנה. לאחר שהחלים מהפציעה לא הצליח לחזור להרכב הראשון של דינמו. הוא הושאל לקבוצות מטאליסט חרקוב ולאחר מכן לקבוצת פלאטניאס היוונית. בשנת 2017 עזב את דינמו קייב וחתם על חוזה עם קבוצת אסטרס טריפוליס היוונית. כעבור שנה ביוון - עבר לקבוצה ההונגרית מ.ט.ק. בודפשט.

## נבחרת
סלין שיחק במשך שלוש שנים בשורות הנבחרת הצעירה של אוקראינה. השתתף עם הנבחרת בשנת 2011 ביורו לנבחרות צעירות. במהלך התחרות השתתף בשניים מתוך שלושת משחקי הנבחרת.

בנבחרת הלאומית של אוקראינה שיחק סלין מאז אוקטובר 2011. משחקו הראשון במדי הנבחרת היה משחק ידידות מול בולגריה. במהלך המשחק הבקיע סלין את שערו הראשון והיחיד במדי הנבחרת. הוא זומן לסגל הנבחרת ליורו 2012 ובמהלך הטורניר השתתף בכל שלושת משחקי הנבחרת. מאז שנת 2014 סלין אינו מזומן לסגל הנבחרת.

## תארים
* הגביע האוקראיני: 2013/2014
## קישורים חיצוניים

קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני מטאליסט חרקיב
קטגוריה:כדורגלני דינמו קייב
קטגוריה:כדורגלני אסטרס טריפוליס
קטגוריה:כדורגלני מ.ט.ק. בודפשט
קטגוריה:כדורגלני וורסקלה פולטבה
קטגוריה:כדורגלני אנורתוסיס פמגוסטה
קטגוריה:כדורגלני דסנה צ'רניהיב
קטגוריה:כדורגלני סטאל אלצ'בסק
קטגוריה:כדורגלני צ'רנומורץ אודסה
קטגוריה:כדורגלני נבחרת אוקראינה
קטגוריה:כדורגלני יורו 2012
קטגוריה:אוקראינים שנולדו ב-1988
פרס באפט"א לטלוויזיה לאופרת הסבון ודרמה בהמשכים הטובה ביותר

**פרס האקדמיה הבריטית לטלוויזיה לאופרת הסבון ודרמה בהמשכים הטובה ביותר** הוא אחת הקטגוריות בפרס באפט"א לטלוויזיה, שמוענק על ידי האקדמיה הבריטית לאמנויות הקולנוע והטלוויזיה. לסדרות המועמדות צריכות לכלול לפחות 20 פרקים בשנה. לפרס מועמד רק פרק אחד שאינו ספיישל ושמייצג את הסדרה. ב-1999 הוענק הפרס לראשונה לאופרות סבון ששודר ב-1998. שם הפרס שונה ל"הדרמה ההמשכית הטובה ביותר" בשנת 2003, ולשם "אופרת הסבון והדרמה ההמשכית הטובה ביותר" בשנת 2012. נכון ל-2019 הסדרה "איסטאנדרס" זכתה בפרס תשע פעמים, והסדרה "קורוניישן סטריט" זכתה שש פעמים, הסדרות "חדר מיון" ו"אמרדייל" זכו פעמיים כל אחת, והסדרות "The Bill" ו"הולבי סיטי" פעם אחת כל אחת.

## זוכים ומועמדים
### שנות ה-1990

### שנות ה-2000

### שנות ה-2010

### שנות ה-2020

## הערות שוליים

טלוויזיה
מוטי דור און

**מוטי דור און** (25 בדצמבר 1941 – 9 בנובמבר 2019) היה תת-אלוף בצה"ל ופיקד על יחידת ההאזנה המרכזית – יחידה 8200 בשנים 1984–1987.

## ביוגרפיה
מרדכי (מוטי) דור און (במקור דרייקורס) נולד בירושלים ולמד בבית הספר התיכון ליד האוניברסיטה (ליד"ה). למד הנדסת חשמל בטכניון במסגרת העתודה האקדמית.

בשנת 1963 הוצב כמהנדס במערך הטכני של יחידה 515 (לימים 8200). בתחילה שרת במעבדת תחזוקה, ובמקביל ייסד את חוליית מבצעים טכניים, שהייתה אחראית על הקמה ותחזוקה של בסיסי היחידה ומערכות הקליטה שבהם. היכרותו העמוקה עם מערכי הקליטה של היחידה - תכנון, התקנה ותחזוקה - סייעה רבות לתפקידיו הפיקודיים בהמשך.

חבריו ומפקדיו ליחידה מספרים כי כמהנדס נקרא לתקן מערכת איסוף סיגינט אשר אות אחר הפריע לתפקודה. בתהליך התיקון הבין דור און כי האות 'המפריע' הוא כשלעצמו אות חשוב ולפיכך סייע לפתח מערכת קליטה עבור מקור מודיעיני, שהפך לאחד המקורות החשובים במלחמת ששת הימים.

דור און מוזכר כאחד הקצינים אשר הוטל עליהם בשנת 1969 על ידי מפקד היחידה דאז, אל"ם שלמה ענבר וראש אמ"ן, אלוף אהרן יריב לבצע עבודת מחשבה אסטרטגית בנושא הרכש הנדרש לביצוע קפיצת מדרגה משמעותית בפעילות היחידה, בציוד הטכנולוגי, במעמדה ובאיכות המודיעין שהיא מספקת. התוכנית שהוצגה הייתה נועזת וכללה דרישת תקציב שהיה גבוה פי עשרה מתקציב הרכש השנתי של היחידה. התקציב המבוקש אושר על ידי ראש אמ"ן ומנכ"ל משרד הביטחון, ישעיהו לביא. אושרה גם תוכנית בניית כוח אדם שיחד עם תוכנית הרכש בנו בסיס איתן למערך הטכני של היחידה.

בשנת 1973 הוענק לדור און פרס ביטחון ישראל על תרומתו לפיתוח מערכת איסוף סיגינט חדשנית.

בהמשך מלא מגוון תפקידים טכניים ובשנת 1976 קודם לדרגת אל"ם כמפקד המרכז הטכני ביחידה. בשנת 1980 מונה לסגן מפקד היחידה תחת ראובן ירדור, ובשנת 1984 קודם לדרגת תא"ל ולמפקד יחידה 8200.

בתקופתו כמפקד היחידה נתן דור און דגש רב לפועל היוצא של הסכם השלום בין ישראל למצרים - ההשלכות המודיעיניות והמבצעיות שנבעו מנסיגת צה"ל מסיני. בפרט, האתגר המרכזי שעמד בפני היחידה היה כיצד ניתן לשמר יכולות התרעה למרות המגבלות שנבעו מהסכם השלום ופינוי הבסיסים בסיני. דור און היה שותף ותרם רבות לתכנון ולביצוע התוכנית.

ב-1987 השתחרר מצה"ל, והחל לעבוד בתעשייה הביטחונית - ראשית בחברת אלתא מערכות, ולאחר מכן בחברת נייס, בה עמד בראש חטיבת המערכות הממשלתיות.

במקביל לתפקידיו האזרחיים המשיך דור און להתנדב ולשרת במילואים במסגרת הוועדה הצבאית לדירוג מחקר/מופ"ת, בראשה עמד עד לשנת 2017.

## חיים אישיים
דור און היה נשוי ללילית, והם גידלו שלושה ילדים. המשפחה התגוררה בתל מונד.

## לקריאה נוספת
* ד"ר דני אשר, "מעשה אמ"ן, סיפורו של המודיעין הצבאי בצה"ל", כרך שני - עידן המלחמות רבות העוצמה 1973–1985, עמ' 217, 2014
* עמוס גלבוע, מר מודיעין - ארל'ה - אלוף אהרן יריב ראש אמ"ן, משכל הוצאה לאור, 2013, עמוד 442

## קישורים חיצוניים

## הערות שוליים

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:חיילי צה"ל במלחמת יום הכיפורים
קטגוריה:זוכי פרס ביטחון ישראל: חיילי צה"ל
קטגוריה:מהנדסי חשמל ישראלים
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרי העתודה האקדמית
קטגוריה:בוגרי התיכון ליד האוניברסיטה
קטגוריה:עובדי אלתא
קטגוריה:תל מונד: אישים
קטגוריה:חיילי צה"ל במלחמת ששת הימים
קטגוריה:אישים הקבורים בבית הקברות בתל מונד
קטגוריה:ישראלים שנולדו ב-1941
קטגוריה:ישראלים שנפטרו ב-2019
משה מנדלסון (סופר)

**משה מנדלסון** (בגרמנית: **Moses Mendelsohn**; ד' בניסן תקמ"ב – כ"ז בסיון ה'תרכ"א, 19 במרץ 1782 – 5 ביוני 1861) היה משורר, סופר, צייר ומתרגם יהודי-גרמני.

## תולדות חייו
נולד בהמבורג בשם משה פרנקפורטר, בן הרב מנחם מנדל פרנקפורטר וצפורה (לבית לוין); מאוחר יותר שינה את שמו על שם הפילוסוף משה מנדלסון. אחיו היה רפאל אריה הירש, אביו של רש"ר הירש. נישא לפוגלכן פיליפ נוישטטל. פרטים אוטוביוגרפיים רבים אודותיו מפוזרים בספרו "פני תבל".

למד אצל אביו, וגם אצל דודו (אחי אביו) הרב יהודה ליב פרנקפורטר לבית שפירא (רל"ש; אלטונא 1743–1836), מחבר הפירוש לתורה "הרכסים לבקעה" ורבי יצחק ברנייס. בהשפעתו של נפתלי הרץ וייזל נמשך לתנועת ההשכלה.

פרסם ספרים אחדים, וכן פרסם בכתבי עת של אנשי תנועת ההשכלה היהודית, בהם "ספר ידידיה" בעריכת ירמיהו היינמן, "המאסף" בעריכת שלום הכהן, "Allgemeine Zeitung des Judentums" בעריכת לודוויג פיליפסון ו"אוריינט" בעריכת יוליוס פירסט.

## פני תבל
עיקר יצירתו של מנדלסון חובר בבגרותו בשנת תקס"ז ובזקנותו, ונאסף לספר מוסר ההשכל "פני תבל", אוסף שיריו ומליצותיו ומוסריו, הערוך במתכונת מחברות עמנואל אך תוך שמירה על צחות הלשון ותוכן ראוי. הספר כולל חמישים וחמש מחברות העוסקות במוסר, פירושים למקרא, דברי הערכה על רבנים ומשוררים, התייחסות למאורעות התקופה, ביקורת וסאטירה, ושירים רבים בהם שלושה אפוסים: תרגום בעיבוד חופשי של "מות הבל" מאת גסנר, "תולדות אברהם", ו"תולדות יוסף".

השירה של מנדלסון דידקטית ומפוארת, מיוסדת על בקיאות במקרא ובלשון הקודש, ממשיכה את דרכם של נפתלי הרץ וייזל ושלום הכהן, אך בהיקף שירי רחב יותר ובסגנון פשוט יותר. כשספרו יצא לאור לאחר מיתתו, נותרו אך מעט קהל קוראים עברי בגרמניה. בשל כך זכה למעט תהודה ונשכח, על אף היקף יצירתו.

## יצירותיו
* תרגם לעברית את ספרו של יואכים היינריך קאמפה, Die Entdeckung von Amerika, שנקרא בעברית "מציאת הארץ החדשה" ויצא לאור באלטונה ב-1807 בהסכמת הרב צבי הירש בושקא.
* כתב שיר לכבוד מינוי של חכם יצחק בֶּרְנַיְיס לרב בהמבורג.
* ספרו "בקשת הלמדין" יצא לאור בעילום שם בשנת 1829.
* פרסם שתי מסות: "עוון הדורש הישן" ו"עוון הדורש החדש", שבהן מתח ביקורת על הדרשנים.
* חיבורו "Die Synagoge zu Hamburg, Wie Sie War und Wie Sie Sein Soll" ("בית הכנסת של המבורג, כפי שהיה ואיך שהוא צריך להיות") יצא לאור בקופנהגן ב-1842.
* הספר "פני תבל", אמסטרדם, תרל"ב

## לקריאה נוספת
* נח ה. רוזנבלום, "משה מנדלסון-פרנקפורטר מאחרוני המשכילים בגרמניה", **[[בצרון (כתב עת)|בצרון]]**, ספטמבר-אוקטובר 1980, עמ' 68–82

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:סופרים יהודים גרמנים
קטגוריה:מתרגמים מגרמנית לעברית
קטגוריה:משכילים
קטגוריה:גרמנים שנולדו ב-1782
קטגוריה:גרמנים שנפטרו ב-1861